CELEX: 62010TN0397
Language: sk
Date: 2010-09-13 00:00:00
Title: Vec T-397/10: Žaloba podaná 13. septembra 2010 — ara/ÚHVT — Allrounder (Vyobrazenie športovej topánky s písmenom A naboku)

6.11.2010   
            
            
               SK
            
            
               Úradný vestník Európskej únie
            
            
               C 301/51
            
         Žaloba podaná 13. septembra 2010 — ara/ÚHVT — Allrounder (Vyobrazenie športovej topánky s písmenom A naboku)
   (Vec T-397/10)
   ()
   2010/C 301/82
   Jazyk žaloby: nemčina
   
      Účastníci konania
   
   
      Žalobkyňa: ara AG (Langenfeld, Nemecko) (v zastúpení: M. Gail, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Allrounder SARL (Sarrebourg, Francúzsko)
   
      Návrhy žalobkyne
   
   
               —
            
            
               zrušiť rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) z 23. júna 2010 vo veci R 1543/2009-1,
            
         
               —
            
            
               zaviazať Úrad pre harmonizáciu vnútorného trhu (ochranné známky a vzory) na náhradu trov konania.
            
         
      Žalobné dôvody a hlavné tvrdenia
   
   
      Prihlasovateľ ochrannej známky Spoločenstva: Allrounder SARL.
   
      Prihlasovaná ochranná známka Spoločenstva: obrazová ochranná známka, ktorá zobrazuje športovú topánku s písmenom „A“ naboku pre tovary a služby zaradené do tried 16, 18 a 25.
   
      Majiteľ ochrannej známky alebo označenia, ktoré je základom námietky: žalobkyňa.
   
      Ochranná známka alebo označenie, ktoré je základom námietky: národná slovná ochranná známka „A“ pre tovary zaradené do tried 9, 18 a 25.
   
      Rozhodnutie námietkového oddelenia: zamietnutie námietky.
   
      Rozhodnutie odvolacieho senátu: zamietnutie odvolania ako neprípustné.
   
      Dôvody žaloby: porušenie článku 81 nariadenia (ES) č. 207/2009 (1), keďže odvolací senát neprávom vychádzal z toho, že organizácia práce uvádzaná zástupcami odvolateľky nie je spôsobilá doložiť, že za daných okolností došlo k vynaloženiu náležitej starostlivosti, a tým zamietol návrh na uvedenie do predchádzajúceho stavu v lehote na predloženie odôvodnenia odvolania.
   
      (1)  Nariadenie Rady (ES) č. 207/2009 z 26. februára 2009 o ochrannej známke Spoločenstva (Ú. v. EÚ L 78, s. 1).